 (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)[image: ][image: ]


Τετάρτη, 29 Ιουλίου 2026
ΔΕΛΤΙΟ ΤΥΠΟΥ

Συνέχεια ενημέρωσης σχετικά με τον εντοπισμό 35 αλλοδαπών στους Καλούς Λιμένες – Συνέχεια ενημέρωσης σχετικά με τον εντοπισμό 99 αλλοδαπών στους Καλούς Λιμένες – Θάνατος άνδρα στα Νέα Στύρα–Εντοπισμός 42 αλλοδαπών στη Νάξο – Σύλληψη χειριστή εκμισθούμενου σκάφους στη Ζάκυνθο –Διακομιδές ασθενών

	Συνέχεια ενημέρωσης:
[bookmark: _GoBack]Αναφορικά με τον εντοπισμό 35 αλλοδαπών, στην παραλία «ΤΡΥΠΗΤΗ» του Δήμου Γόρτυνα τις πρώτες πρωινές ώρες χθες, συνελήφθη ένας 24χρονος αλλοδαπός (υπήκοος Ν. Σουδάν)για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τις πρωινές ώρες την 26.07.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 13.000 και 14.000 δηναρίων Λιβύης έκαστος για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****
Συνέχεια ενημέρωσης:
Αναφορικά με τον εντοπισμό 99 αλλοδαπών, στην παραλία «ΛΗΣΤΗΣ» του Δήμου Βιάννου Ηρακλείου Κρήτης τις πρωινές ώρες χθες, συνελήφθη ένας 20χρονος αλλοδαπός (υπήκοος Ν. Σουδάν)συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής τους. Σύμφωνα με τους αλλοδαπούς εκκίνησαν τις πρώτες πρωινές ώρες την 27.07.2026 από την περιοχή Τομπρούκ της Λιβύης, καταβάλλοντας χρηματικά ποσά 2.500 δολαρίων ΗΠΑ, 200.000 γκίνε Αιγύπτου και 25.000 δηναρίων Λιβύης έκαστος για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****
Τις μεσημβρινές ώρες σήμερα, ενημερώθηκε η Λιμενική Αρχή των Νέων Στύρων ότι ένας 80χρονος ημεδαπός είχε ανασυρθεί χωρίς τις αισθήσεις του από τη θαλάσσια περιοχή «ΚΕΦΑΛΑΣ» Νέων Στύρων. Ο 80χρονος διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Καρύστου «ΔΙΟΚΛΕΙΟ», όπου διαπιστώθηκε ο θάνατός του. Από το Α’ Λιμενικό Τμήμα Νέων Στύρων του Λιμεναρχείου Καρύστου που διενεργεί την προανάκριση, παραγγέλθηκε η διενέργεια νεκροψίας-νεκροτομής στο Εργαστήριο Ιατροδικαστικής και Τοξικολογίας Ιατρικής Σχολής Αθηνών.

*****
Τις πρωινές ώρες χθες, ενημερώθηκε η Λιμενική Αρχή της Νάξου για την ύπαρξη αλλοδαπών στην περιοχή Αγιασσού. Στην περιοχή μετέβησαν στελέχη Λ.Σ.-ΕΛ.ΑΚΤ. και ΕΛ.Α.Σ., τα οποία εντόπισαν4 2 αλλοδαπούς (9 άνδρες, 16 γυναίκες και 17 ανηλίκους). Οι αλλοδαποί μεταφέρθηκαν σε προσωρινό χώρο φιλοξενίας στη Νάξο, ενώ ένας άντρας εξ αυτών διακομίστηκε στο Γενικό Νοσοκομείο-Κέντρο Υγείας Νάξου.Σύμφωνα με τους αλλοδαπούς, εκκίνησαν από τη Σμύρνη Τουρκίας και εισήλθαν στη χώρα τις πρωινές ώρες χθες με ιστιοφόρο σκάφος. Προανάκριση διενεργείται από το Λιμεναρχείο Νάξου. 

*****
Τις απογευματινές ώρες χθες, στελέχη της Λιμενικής Αρχής Ζακύνθου προέβησαν στη σύλληψη ενός 22χρονου αλλοδαπού (υπηκόου Ολλανδίας) χειριστή εκμισθούμενου σκάφους για υπέρβαση του ορίου ταχύτητας στον κόλπο Λαγανά Ζακύνθου. Συγκεκριμένα, κατά τη διάρκεια προγραμματισμένης περιπολίας, ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) εντόπισε το προαναφερθέν σκάφος, με χειριστή τον 22χρονο, να κινείται εντός του Εθνικού Θαλασσίου Πάρκου Ζακύνθου με ταχύτητα μεγαλύτερη της επιτρεπόμενης. Από το Λιμεναρχείο Ζακύνθου που διενεργεί την προανάκριση, κινήθηκε η διαδικασία επιβολής των προβλεπόμενων διοικητικών κυρώσεων.

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-77χρονης, από το λιμάνι της Σικίνου στο λιμάνιτης Θήρας, με το Ε/Γ-Τ/Ρ «ΠΡΕΣΤΙΖ» Ν. Π. 10996, 
-57χρονου, από το λιμάνι της Πάτμου στο λιμάνι της Λέρου, με Περιπολικό σκάφος Λ.Σ.-ΕΛ.ΑΚΤ.,
-11χρονης, από το λιμάνι τουΑγνώντα Σκοπέλου στο λιμάνι του Βόλου, με το Τ/Ρ-Α/Ψ «ΜΑΤΘΙΛΔΗ» Ν. Σ. 45 και 
-13χρονου, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ.

